cyanic-selkie/wikianc huggingface dataset:
Κριμαϊκός Πόλεμος
Πρώτες εχθροπραξίες
Μετά την αποτυχία του πρίγκιπα Μένσικωφ, ο τσάρος Νικόλαος προήλασε με τις στρατιές του μέσα στα εδάφη των παραδουνάβιων ηγεμονιών της Μολδαβίας και της Βλαχίας. Οι παραδουνάβιες ηγεμονίες ήταν αυτόνομες ηγεμονίες με χριστιανό ηγεμόνα υπό την επικυριαρχία της Υψηλής Πύλης, στις όχθες του ποταμού Δούναβη. Ουσιαστικά η μορφή της πολιτικής τους υπόστασης ήταν προϊόν συμβιβασμού μεταξύ Τούρκων και Ρώσων, λειτουργώντας ως ανάχωμα από την πλευρά της Ευρώπης ανάμεσα στις δύο αυτοκρατορίες. Η μη δυνατότητα πλήρους ελέγχου τους από την Τουρκία και η παράλληλη μη δυνατότητα κατοχής τους από τους Ρώσους λόγω της τουρκικής αντίδρασης αλλά και ευρωπαϊκών πιέσεων που δεν επιθυμούσαν τη Ρωσία να κατέβει νοτιότερα, είχε οδηγήσει σε αυτό το ιδιόμορφο πολιτικό καθεστώς. Η Ρωσία μέσω πιέσεων είχε αποσπάσει σε προγενέστερο χρόνο την αναγνώρισή της από την Οθωμανική Αυτοκρατορία ως προστάτιδας δύναμης των ορθόδοξων χριστιανών σε αυτές τις δυο επαρχίες. Αυτό το είχε καταφέρει πιέζοντας τους Οθωμανούς με δικαιολογίες ότι απειλούντο οι χριστιανοί των ηγεμονιών, εκμεταλλευόμενη την αδυναμία απάντησης της οθωμανικής αυτοκρατορίας, η οποία για να μη δώσει ισχυρή λαβή στη Ρωσία για επέκτασή της προς νότο είχε αποδεχθεί τα ρωσικά αιτήματα. Η δε Ρωσία αρκείτο σε αυτές τις παραχωρήσεις επηρεάζοντας κατά το δοκούν τα πολιτικά πράγματα σε αυτές τις ηγεμονίες, δημιουργώντας προβλήματα στους Οθωμανούς, μη μπορώντας όμως να επέμβει ανοιχτά χωρίς να αντιδράσουν οι έτερες μεγάλες δυνάμεις. Έτσι Ρωσία και Τουρκία μέσω αυτών των συμβιβασμών έπαιρναν ό,τι θεωρούσαν καλύτερο υπό τις υπάρχουσες συνθήκες και ανέμεναν την κατάλληλη στιγμή, η μεν Ρωσία της επίθεσης και κατοχής τους, η δε Οθωμανική Τουρκία την ισχυροποίησή της και την επαναφορά του απόλυτου ελέγχου επί αυτών χωρίς το φόβο πιέσεων.
Χρησιμοποιώντας όμως το πρόσχημα της απειλής της προστασίας των ορθόδοξων πληθυσμών των Αγίων Τόπων μέσω των οθωμανικών παροχών στους καθολικούς Γάλλους, η Ρωσία προχώρησε στην κατοχή των δύο αυτών ηγεμονιών του Δούναβη. Ο τσάρος Νικόλαος πίστευε ότι οι ευρωπαϊκές δυνάμεις, ειδικότερα η Αυστρία η οποία επίσης είχε βλέψεις στα Βαλκάνια και τη Μεσόγειο, δεν θα πρόβαλλαν ισχυρή αντίδραση στην προσάρτηση των παραδουνάβιων ηγεμονιών, ειδικά από τη στιγμή που η Ρωσία είχε βοηθήσει τις αυστριακές προσπάθειες για την κατάπνιξη των μεγάλων επαναστατικών κινημάτων του 1848.
thumb|280px|left|Βρετανοί στρατιώτες στην Κριμαία Όταν στις 3 Ιουλίου 1853 τα τσαρικά στρατεύματα εισέβαλαν στις παραδουνάβιες ηγεμονίες, η Μεγάλη Βρετανία, ελπίζοντας να διατηρήσει την Οθωμανική Αυτοκρατορία ως ανάχωμα στη ρωσική επέκταση στην Ασία, έστειλε ένα στόλο στα Δαρδανέλλια, όπου ενώθηκε με το στόλο που είχε στείλει η Γαλλία. Την ίδια ώρα παρ'όλα αυτά, οι ευρωπαϊκές δυνάμεις ήλπιζαν για ένα διπλωματικό συμβιβασμό. Οι αντιπρόσωποι των τεσσάρων ουδέτερων Μεγάλων Δυνάμεων - Βρετανίας, Γαλλίας, Αυστρίας και Πρωσίας - συναντήθηκαν στη Βιέννη, όπου ετοίμασαν μια διπλωματική νότα που τους έκανε αισιόδοξους ότι θα δέχονταν οι Ρώσοι και οι Οθωμανοί. Η νότα αν και έγινε δεκτή από τον τσάρο Νικόλαο Α', απορρίφθηκε από το σουλτάνο, ο οποίος θεωρούσε ότι οι ασαφείς διατυπώσεις της επέτρεπαν πολλές διαφορετικές ερμηνείες. Προσπαθώντας να εξευμενίσουν το σουλτάνο, οι Βρετανία, Γαλλία και Αυστρία πρότειναν τροποποιήσεις, οι οποίες όμως δεν έγιναν δεκτές από τη ρωσική Αυλή. Οι Βρετανία και Γαλλία απέρριψαν την ιδέα των νέων διαπραγματεύσεων, παρότι οι Αυστρία και Πρωσία δε θεωρούσαν ότι η απόρριψη των προτεινόμενων τροποποιήσεων δικαιολογούσε την εγκατάλειψη της διπλωματικής οδού. Στις 4 Οκτωβρίου 1853, ο σουλτάνος κήρυξε επίσημα τον πόλεμο κατά της Ρωσικής Αυτοκρατορίας και πέρασε στην επίθεση, μετακινώντας τα στρατεύματά του κοντά στο ρωσικό στρατό στο Δούναβη αργότερα τον ίδιο μήνα. Η Ρωσία και η Οθωμανική Αυτοκρατορία συγκέντρωσαν στρατιωτικές δυνάμεις σε δύο κύρια μέτωπα, τον Καύκασο (όριο των δύο αυτοκρατοριών στην Ασία) και το μέτωπο του Δούναβη. Ο οθωμανός στρατιωτικός διοικητής Ομάρ Πασάς κατάφερε να πετύχει κάποιες νίκες στο μέτωπο του Δούναβη. Στον Καύκασο, οι Οθωμανοί κατάφεραν να κρατήσουν τις θέσεις τους με τη βοήθεια των μουσουλμάνων Τσετσένων υπό τον ιμάμη Σαμίλ.
Ο τσάρος Νικόλαος απάντησε με την εμπλοκή πολεμικών πλοίων, τα οποία στη Ναυμαχία της Σινώπης στις 30 Νοεμβρίου 1853 κατέστρεψαν μια μοίρα οθωμανικών φρεγατών και κορβεττών που εκτελούσε καθήκοντα περιπολίας, ενώ ήταν αγκυροβολημένη στο λιμάνι της Σινώπης, στην περιοχή του Πόντου, στη βόρεια Ανατολία. Η καταστροφή της οθωμανικής ναυτικής μοίρας αποτέλεσε το πρόσχημα για τους Βρετανούς και τους Γάλλους για να κηρύξουν τον πόλεμο ενάντια στη Ρωσία, στο πλευρό της Οθωμανικής Αυτοκρατορίας. Με το πέρας της 28ης Μαρτίου 1854 και την αδιαφορία από τη Ρωσία για το βρετανο-γαλλικό τελεσίγραφο που της είχε επιδοθεί λίγες ώρες πριν, περί απόσυρσης του τσαρικού στρατού από τις παραδουνάβιες ηγεμονίες, η Μεγάλη Βρετανία και η Γαλλία κήρυξαν επισήμως τον πόλεμο στη Ρωσία.
Ειρηνευτικές προσπάθειες στο αρχικό στάδιο του πολέμου
thumb|280px|Γάλλοι [[Ζουάβοι και Ρώσοι στρατιώτες σε μάχη σώμα με σώμα στο Μαλαχόφ Κουργκάν]] Ο τσάρος Νικόλαος πίστευε ότι εξαιτίας της ρωσικής βοήθειας προς την Αυστρία για την κατάπνιξη της ουγγρικής εξέγερσης του 1848, οι Αυστριακοί θα του συμπαραστέκονταν, ή θα έμεναν στη χειρότερη περίπτωση ουδέτεροι. Παρόλα αυτά, η Αυστρία ένιωσε απειλή από τα ρωσικά στρατεύματα. Όταν η Βρετανία και η Γαλλία απαίτησαν την απόσυρση των ρωσικών δυνάμεων από τις παραδουνάβιες ηγεμονίες, η Αυστρία υποστήριξε το αίτημά τους και παρότι δεν κήρυξε αμέσως τον πόλεμο στη Ρωσία, αρνήθηκε να εγγυηθεί την ουδετερότητά της.
Η Ρωσία τότε απέσυρε τα στρατεύματά της από τις ηγεμονίες του Δούναβη, οι οποίες καταλήφθηκαν στη συνέχεια από τους Αυστριακούς, στην κατοχή των οποίων παρέμειναν ώς τη λήξη του πολέμου. Αν και με τη ρωσική απόσυρση από τις ηγεμονίες αυτές, εξέλιπαν πλέον οι αφορμές κήρυξης του πολέμου, οι Βρετανία και Γαλλία συνέχισαν τις εχθροπραξίες. Αποφασισμένες να αντιμετωπίσουν το Ανατολικό Ζήτημα βάζοντας ένα τέλος στη ρωσική απειλή κατά της Οθωμανικής Αυτοκρατορίας, οι σύμμαχοι πρότειναν διάφορους όρους για μια ειρηνική διευθέτηση, οι οποίοι περιελάμβαναν ότι η Ρωσία έπρεπε να πάψει να χρησιμοποιεί ως προτεκτοράτα της τις παραδουνάβιες ηγεμονίες, να εγκαταλείψει κάθε απαίτηση που αφορούσε οποιοδήποτε δικαίωμα παρέμβασής της στα οθωμανικά πολιτικά πράγματα εκ μέρους των ορθόδοξων χριστιανών, να συναινέσει στην αναθεώρηση της Σύμβασης των Στενών του 1841 και να δεχθεί να έχουν πρόσβαση (δικαίωμα ναυσιπλοΐας) στον ποταμό Δούναβη όλα τα έθνη. Ο τσάρος αρνήθηκε να συμμορφωθεί με αυτά τα τέσσερα Σημεία και ο Κριμαϊκός Πόλεμος μπήκε στην κύρια φάση του.
Βιβλιογραφία
* Κατηγορία:Πόλεμοι της Οθωμανικής Αυτοκρατορίας Κατηγορία:Ρωσοτουρκικοί πόλεμοι Κατηγορία:Ιστορία του Ηνωμένου Βασιλείου Κατηγορία:Ιστορία της Γαλλίας Κατηγορία:Πόλεμοι της Ελλάδας Κατηγορία:Ελληνορωσικές σχέσεις Πόλεμος
Εθνικό Κέντρο Τεκμηρίωσης και Ηλεκτρονικού Περιεχομένου
Το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ) είναι δημόσιος οργανισμός.
Ιστορικό
Η ίδρυσή του έγινε το 1980 με πόρους από το «Πρόγραμμα Ανάπτυξης των Ηνωμένων Εθνών», ήταν ενταγμένο στο «Εθνικό Ίδρυμα Ερευνών (ΕΙΕ)» και η εποπτεύουσα αρχή ήταν η Γενική Γραμματεία Έρευνας και Τεχνολογίας (ΓΓΕΤ). Η ευθύνη του στρατηγικού σχεδιασμού της πολιτικής καθώς και της αξιολόγησης του ΕΚΤ αποδιδόταν στο «Επιστημονικό Συμβούλιο του Εθνικού Κέντρου Τεκμηρίωσης» (ΕΣΕΚΤ).
Το 2017 ο τίτλος του άλλαξε από «Εθνικό Κέντρο Τεκμηρίωσης (ΕΚΤ)» σε «Εθνικό Ίδρυμα Ερευνών (ΕΙΕ) - Εθνικό Κέντρο Τεκμηρίωσης (ΕΚΤ)». Από τον Αύγουστο του 2019 φέρει τον σημερινό τίτλο, είναι νομικό πρόσωπο ιδιωτικού δικαίου μη κερδοσκοπικού χαρακτήρα με έδρα την Αθήνα και εποπτεύεται από τον Υπουργό Ψηφιακής Διακυβέρνησης.
Διοίκηση
Όργανα Διοίκησης του ΕΚΤ είναι το Διοικητικό Συμβούλιο και ο Διευθυντής. Τα μέλη του Δ.Σ. ορίζονται με υπουργική απόφαση πλην του Διευθυντή ο οποίος επιλέγεται, διορίζεται, ελέγχεται και αξιολογείται από το υπόλοιπο Δ.Σ. Το Δ.Σ. λαμβάνει τις αποφάσεις για τον οργανισμό και ο Διευθυντής τις εκτελεί, εκπροσωπεί το ΕΚΤ και είναι προϊστάμενος σε όλα τα τμήματα του οργανισμού. Διευθύντρια του ΕΚΤ από το 2013 είναι η Δρ. Εύη Σαχίνη.
Ρόλοι
Έχει οριστεί ως «Επιστημονική Υποδομή Εθνικής Χρήσης» και «Εθνική Αρχή του Ελληνικού Στατιστικού Συστήματος».
Επιστημονική Υποδομή Εθνικής Χρήσης
Υπό αυτόν τον θεσμικό ρόλο διαχειρίζεται στοιχεία γνώσης που παράγονται στην Ελλάδα και αφορούν τον πολιτισμό, την τεχνολογία και την επιστήμη, τα οποία συλλέγει, συσσωρεύει, οργανώνει, τεκμηριώνει, διαφυλάσσει και διαχέει και εγχώρια και στο εξωτερικό.
Εθνική Αρχή του Ελληνικού Στατιστικού Συστήματος
Ως φορέας της παράγει στατιστικά προς αποστολή στην Ευρωπαϊκή Στατιστική Αρχή, τα οποία αφορούν έρευνα & ανάπτυξη, επιπρόσθετα για γυναίκες, αντίστοιχες κρατικές πιστώσεις, επιστημονικές δημοσιεύσεις, διδακτορικά και καινοτομία στην Αγορά.
Εθνική ηλεκτρονική υποδομή
Η ηλεκτρονική υποδομή που σχηματίζεται λόγω του θεσμικού ρόλου του ΕΚΤ σε εθνικό επίπεδο:
Χρηματοδότηση
Χρηματοδοτείται τακτικά από το υπουργείο στο οποίο υπάγεται και από τον προϋπολογισμό του Κράτους, από δημόσιους και ιδιωτικούς οργανισμούς, και εκτός Ελλάδας, δωρεές, έσοδα από τη δραστηριότητά του και αξιοποίηση της περιουσίας του, δάνεια κλπ.
Υπηρεσίες
Το ΕΚΤ παρέχει υπηρεσίες σε τρεις βασικούς άξονες:
econtentEKT
Ψηφιακό περιεχόμενο και υπηρεσίες: Ο δικτυακός τόπος econtent.ekt.gr παρέχει πρόσβαση προς όλους σε επιστημονικό και πολιτιστικό περιεχόμενο και παράλληλα δίνει τη δυνατότητα σε φορείς και διαχειριστές περιεχομένου να αξιοποιήσουν τον ιστότοπο για την διαμοίραση και την ανάδειξη του δικού τους περιεχομένου. Ο ιστότοπος είναι στην πράξη ένας κατάλογος αναζήτησης για ψηφιακές συλλογές, λίστες βιβλίων, διδακτορικές διατριβές, επιστημονικές εκδόσεις, ευρετήρια και εφαρμογές που φιλοξενούνται στην πλατφόρμα του.
metricsEKT
Δείκτες και στατιστικές που αφορούν έρευνα, ανάπτυξη και καινοτομία: Ο δικτυακός τόπος metrics.ekt.gr συγκεντρώνει στατιστικές, δείκτες, πίνακες δεδομένων, μελέτες και διαδραστικούς χάρτες, κατανέμοντας τα στοιχεία αυτά σε 10 κεντρικούς θεματικούς άξονες πρόσβασης.
innovationEKT
Έρευνα, καινοτομία και επιχειρηματικότητα: Ο δικτυακός τόπος innovation.ekt.gr παρέχει υποστήριξη σε ερευνητικές ομάδες για να υποβάλλουν προτάσεις και να υλοποιούν έργα, μπορεί κανείς να βρίσκει μέσω αυτού συνεργάτες για επιχειρηματικότητα και τεχνολογία σε Ελλάδα και Ευρώπη ή να ενημερώνεται αυτόματα για τέτοιες συνεργασίες, πληροφορεί για ζητήματα έρευνας και καινοτομίας, και διασυνδέει και δικτυώνει φυσικά επιστήμονες, επιχειρηματίες και επαγγελματίες.
Εξωτερικοί Σύνδεσμοι
ΕΚΤ Εθνικό Κ Κατηγορία:Επικοινωνίες στην Ελλάδα Κατηγορία:Δικτύωση υπολογιστών
Ισόθερμη μεταβολή
Ισόθερμη μεταβολή ή διεργασία ονομάζεται κάθε μεταβολή στην κατάσταση ενός θερμοδυναμικού συστήματος κατά την οποία η θερμοκρασία του συστήματος παραμένει σταθερή: ΔT = 0.
Αυτό συμβαίνει συνήθως όταν ένα σύστημα βρίσκεται σε επαφή με μια εξωτερική δεξαμενή θερμότητας, και η μεταβολή συμβαίνει αρκετά αργά ώστε να επιτρέπει στο σύστημα να εξισώνει συνεχώς τη θερμοκρασία του με εκείνη της δεξαμενής θερμότητας δια της μεταφοράς θερμότητας. Σε μια ισόθερμη μεταβολή μιας ποσότητας ιδανικού αερίου η εσωτερική ενέργεια του αερίου παραμένει και αυτή σταθερή: ΔU = 0 (ενώ ΔQ ≠ 0, δηλαδή η θερμότητά του μεταβάλλεται).
Παραδείγματα
Ισόθερμες μεταβολές μπορούν να συμβούν σε οποιοδήποτε είδος συστήματος που έχει κάποιο μέσο ρυθμίσεως της θερμοκρασίας, όπως ζωντανά κύτταρα ή πολύπλοκες μηχανές. Σε ορισμένες θερμικές μηχανές, κάποια μέρη του κύκλου τους αντιστοιχούν σε ισόθερμες μεταβολές (π.χ. στον κύκλο Carnot). Στη θερμοδυναμική ανάλυση χημικών αντιδράσεων, συνηθίζεται να αναλύεται πρώτα το τι συμβαίνει υπό ισόθερμες συνθήκες και μετά εξετάζεται η επίδραση της αλλαγής της θερμοκρασίας. Αλλαγές φάσεως, όπως η τήξη ή η εξάτμιση, είναι επίσης ισόθερμες μεταβολές όταν (όπως συμβαίνει συνήθως) λαβαίνουν χώρα υπό σταθερή πίεση. Οι ισόθερμες μεταβολές χρησιμοποιούνται συχνά ως αφετηρία για την ανάλυση πιο πολύπλοκων, μη-ισόθερμων διεργασιών.
Οι ισόθερμες μεταβολές έχουν ιδιαίτερο ενδιαφέρον στην περίπτωση των ιδανικών αερίων, ως συνέπεια του Δεύτερου Νόμου του Joule, κατά τον οποίο η εσωτερική ενέργεια μιας ποσότητας ιδανικού αερίου εξαρτάται μόνο από τη θερμοκρασία του. Επομένως, σε μια ισόθερμη μεταβολή η εσωτερική ενέργεια ενός ιδανικού αερίου παραμένει σταθερή. Αυτό οφείλεται στο γεγονός ότι σε ένα ιδανικό αέριο δεν υπάρχουν διαμοριακές δυνάμεις. Ωστόσο, αυτό είναι μια εξιδανίκευση: η εσωτερική ενέργεια εξαρτάται από την πίεση και τη θερμοκρασία στα πραγματικά αέρια, και πολύ περισσότερο στα υγρά και στα στερεά.
Κατά την ισόθερμη συμπίεση ενός αερίου καταναλώνεται έργο από εξωτερικό παράγοντα στο σύστημα για να μειωθεί ο όγκος και να αυξηθεί η πίεση. Το έργο αυτό αυξάνει την εσωτερική ενέργεια του αερίου και τείνει να αυξήσει τη θερμοκρασία του. Για να διατηρηθεί η θερμοκρασία σταθερή, πρέπει να φύγει ενέργεια από το σύστημα με τη μορφή θερμότητας προς το περιβάλλον. Αν το αέριο είναι ιδανικό, τότε η ποσότητα της ενέργειας που απάγεται προς το περιβάλλον ισούται με το έργο που καταναλώνεται επί του αερίου, επειδή η εσωτερική ενέργεια του αερίου δεν μεταβάλλεται.
Σε μια αδιαβατική μεταβολή, όπου δεν υπάρχει ροή θερμότητας προς ή από το αέριο (επειδή είναι θερμικά απομονωμένο από το περιβάλλον), Q = 0. Αν επιπλέον δεν καταναλώνεται και έργο, δηλαδή σε μια ελεύθερη διαστολή, η εσωτερική ενέργεια παραμένει σταθερή. Για ένα ιδανικό αέριο, αυτό σημαίνει ότι η μεταβολή είναι επίσης ισόθερμη. Το να πούμε επομένως ότι μία μεταβολή είναι ισόθερμη δεν επαρκεί για να την προσδιορίσουμε μονοσήμαντα.
Εξίσωση για ένα ιδανικό αέριο
thumb|right|275px|Σχήμα 1: Ισόθερμες καμπύλες ιδανικού αερίου σε διάγραμμα p-V Για την ειδική περίπτωση αερίου για το οποίο ισχύει ο Νόμος Boyle-Mariotte, το γινόμενο pV είναι σταθερό αν το αέριο διατηρείται σε σταθερή θερμοκρασία. Η τιμή της σταθεράς ισούται με nRT, όπου n είναι ο αριθμός των γραμμομορίων του αερίου και R είναι η παγκόσμια σταθερά των αερίων. Με άλλα λόγια, ισχύει ο Νόμος των ιδανικών αερίων pV = nRT και η εξίσωση:
Η οικογένεια καμπυλών που ικανοποιούν την παραπάνω εξίσωση φαίνεται στο διάγραμμα του Σχήματος 1. Αυτές οι καμπύλες ονομάζονται ισόθερμες. Τέτοια διαγράμματα αποκαλούνται διαγράμματα πιέσεως-όγκου και χρησιμοποιήθηκαν για πρώτη φορά από τον Τζέιμς Βατ και άλλους για να την απόδοση των μηχανών. Η θερμοκρασία που αντιστοιχεί σε κάθε ισόθερμη καμπύλη στο σχήμα αυξάνεται από κάτω αριστερά προς τα άνω δεξιά.
Υπολογισμός του έργου
thumb|right|275px|Σχήμα 2: Η μοβ περιοχή αντιστοιχεί στο έργο που καταναλώνεται για τη συγκεκριμένη ισόθερμη μεταβολή.
Στη θερμοδυναμική, το αντιστρεπτό έργο που παράγεται ή καταναλώνεται όταν ένα αέριο μεταβαίνει από μία κατάσταση A σε μία άλλη κατάσταση B είναι :
Για μία ισόθερμη και αντιστρεπτή μεταβολή, το παραπάνω ολοκλήρωμα ισούται με το εμβαδόν κάτω από την αντίστοιχη ισόθερμη καμπύλη στο διάγραμμα πιέσεως-όγκου, εμβαδόν το οποίο δείχνεται με μοβ χρώμα στο Σχήμα 2 για ένα ιδανικό αέριο. Ισχύει και εδώ p = nRT⁄V, ώστε με την T σταθερή η έκφραση για το έργο υπολογίζεται ως:
Κατά σύμβαση το έργο ορίζεται ως το καταναλωνόμενο ή παραγόμενο στο σύστημα από το περιβάλλον του. Αν το σύστημα συστέλλεται (συμπιέζεται), το έργο είναι θετικό και η εσωτερική ενέργεια του συστήματος αυξάνεται. Αντιθέτως, αν το σύστημα διαστέλλεται, παράγει έργο στο περιβάλλον του και η εσωτερική ενέργειά του μειώνεται.
Μεταβολές της εντροπίας
Οι ισόθερμες μεταβολές είναι ιδιαίτερα βολικές για τον υπολογισμό μεταβολών στην εντροπία, αφού στην περίπτωση αυτή η σχέση για τη μεταβολή της εντροπίας παίρνει τη μορφή
όπου Qrev είναι η θερμότητα που μεταφέρεται αντιστρεπτά στο σύστημα και T είναι η απόλυτη θερμοκρασία. Αυτή η σχέση ωστόσο ισχύει μόνο για μια υποθετική αντιστρεπτή μεταβολή, κατά την οποία η ισορροπία διατηρείται σε όλες τις χρονικές στιγμές.
Παραπομπές
Ισοθερμη
Ντόρις Λόιτχαρτ
Η Ντόρις Λόιτχαρτ (Doris Leuthard, 10 Απριλίου 1963) είναι Ελβετίδα πολιτικός και δικηγόρος, Πρόεδρος της Ελβετικής Συνομοσπονδίας από την 1η Ιανουαρίου 2017. Υπηρέτησε ως αντιπρόεδρος το 2016 και ως πρόεδρος της Ελβετικής Συνομοσπονδίας για το 2010. Είναι γερμανόφωνη και ανήκει στο Χριστιανοδημοκρατικό Λαϊκό Κόμμα.
Καριέρα
Γεννήθηκε στο καντόνι Ααργκάου στις 10 Απριλίου 1963. Έγινε μέλος του Ελβετικού Ομοσπονδιακού Συμβουλίου την 1η Αυγούστου 2006 και έγινε επικεφαλής του Τομέα της Ομοσπονδίας επί Οικονομικών Θεμάτων. Το 2008 εξελέγη αντιπρόεδρος της Συνομοσπονδίας για το έτος 2009. Στις 2 Δεκεμβρίου του 2009 εξελέγη με 158 ψήφους σε σύνολο 183 ψηφισάντων στο αξίωμα της Προέδρου της Ελβετικής Συνομοσπονδίας για το έτος 2010. . Από το 1999 ως το 2006 ήταν μέλος του Ελβετικού Εθνικού Συμβουλίου. Την περίοδο από το 2004 ως το 2006 χρημάτισε πρόεδρος του Χριστιανοδημοκρατικού Λαϊκού Κόμματος (CVP/PDC).
Έπειτα από την παραίτηση του Ζοζέφ Ντάις από το Ελβετικό Ομοσπονδιακό Συμβούλιο, η Λόιτχαρτ εξελέγη αντικαταστάτριά του, στις 14 Ιουνίου 2006 με 133 σε σύνολο 234 έγκυρων ψηφοδελτίων και έγινε το 109ο μέλος (και η πέμπτη γυναίκα) του Ομοσπονδιακού Συμβουλίου.
Εξωτερικοί σύνδεσμοι
Κατηγορία:Πρόεδροι της Ελβετικής Συνομοσπονδίας Κατηγορία:Ηγέτες εν ενεργεία
Εθνική Μαλαισίας (ποδόσφαιρο ανδρών)
Η εθνική ομάδα ποδοσφαίρου της Μαλαισίας εκπροσωπεί τη Μαλαισία στις διεθνείς ποδοσφαιρικές διοργανώσεις. Τελεί υπό τον έλεγχο της Ποδοσφαιρικής Ομοσπονδίας Μαλαισίας. Είναι αναγνωρισμένη από τη FIFA ως διάδοχος της εθνικής ομάδας ποδοσφαίρου της Μαλαϊκής. Έδρα της ομάδας είναι το Εθνικό Στάδιο Μπουκίτ Τζαλίλ.
Είναι μία από τις επιτυχημένες ομάδες της Νοτιοανατολικής Ασίας μαζί με τη Σιγκαπούρη, την Ταϊλάνδη και το Βιετνάμ, κερδίζοντας χάλκινο στους Ασιατικούς Αγώνες το 1974 καθώς και τη νίκη στο πρωτάθλημα ποδοσφαίρου ASEAN το 2010 και άλλους αγώνες βελτιώνοντας την ίδια στιγμή.
Ιστορία
Η νίκη της με 11–1 επί των Φιλιππίνων το 1962 αποτελεί τη μεγαλύτερη νίκη στην ιστορία της ομάδας. Η πιο σημαντική επιτυχία της ομάδας ήρθε στα πλαίσια του τοπικού κυπέλλου AFF Suzuki Cup, το οποίο κατέκτησε το 2010 για πρώτη φορά στην ιστορία της. Κέρδισε με συνολικό σκορ 4–2 την Ινδονησία στον τελικό.
Στάδιο
Έδρα της εθνικής ομάδας είναι το Εθνικό Στάδιο Μπουκίτ Τζαλίλ, χωρητικότητας 87.000 θεατών, που βρίσκεται στην Κουάλα Λουμπούρ.
Εξωτερικοί σύνδεσμοι
Κατηγορία:Ποδόσφαιρο στη Μαλαισία Κατηγορία:Εθνικές ομάδες ποδοσφαίρου Ασίας
Κατάλογος έργων της Πινακοθήκης της Ακαδημίας της Βενετίας
Η σελίδα αυτή περιέχει εικονογραφημένο κατάλογο έργων της Πινακοθήκης της Ακαδημίας της Βενετίας.
Κατηγορία:Κατάλογοι έργων τέχνης ανά μουσείο
Γκραν Πρι Ουγγαρίας 2021 (Φόρμουλα 1)
Το Γκραν Πρι Ουγγαρίας 2021 ήταν ο ενδέκατος αγώνας για το Παγκόσμιο πρωτάθλημα Φόρμουλα 1 (2021). Διεξήχθη στην πίστα Hungaroring της Ουγγαρίας το τριήμερο 30 Ιουλίου - 1 Αυγούστου 2021.
Συμμετέχοντες και επιλεγμένα ελαστικά
Για το 2021 η Pirelli έχει κάνει μια συγκεκριμένη επιλογή ελαστικών για όλους τους οδηγούς που θα ειναι ίδια για όλους τους αγώνες.
Free Practice 1 (FP1)
Στα πρώτα δοκιμαστικά της Παρασκευής, στις 30 Ιουλίου 2021, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Free Practice 2 (FP2)
Στα δεύτερα δοκιμαστικά της Παρασκευής, στις 30 Ιουλίου 2021, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Free Practice 3 (FP3)
Στα τρίτα δοκιμαστικά του Σαββάτου, στις 31 Ιουλίου 2021, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Κατατακτήριες δοκιμές
Οι κατατακτήριες δοκιμές έλαβαν μέρος το Σάββατο 31 Ιουλίου 2021, λίγες ώρες μετά το FP3. Την Pole Position κέρδισε ο Λιούις Χάμιλτον με τον Βαλτέρι Μπότας να συμπληρώνει την 1η σειρά της εκκίνησης.
Έντονοι χαρακτήρες - Pole position Πλάγιοι χαρακτήρες - Ταχύτερος γύρος κάθε Q
Τελική κατάταξη
– Συμπεριλαμβάνεται και 1 πόντος για τον ταχύτερο γύρο του αγώνα.<br/ > – Ο Σεμπάστιαν Φέτελ τερμάτισε 2ος όμως αποκλείστηκε καθώς δεν είχε διαθέσιμο 1 λίτρο καυσίμου στο μονοθέσιο μετά το τέλος του αγώνα.
† - Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.
Παραπομπές
Κατηγορία:Παγκόσμιο πρωτάθλημα Φόρμουλα 1 το 2021
Φίλιπ Πετρούσεφ
Ο Φίλιπ Πετρούσεφ (Βελιγράδι, 15 Απριλίου 2000) είναι Σέρβος επαγγελματίας καλαθοσφαιριστής. Έχει ύψος 2,11 μέτρων και βάρος 107 κιλών, παίζει στις θέσεις πάουερ φόργουορντ και σέντερ στον Ερυθρό Αστέρα.
Πρώιμη σταδιοδρομία και σταδιοδρομία στο λύκειο
Ο Πετρούσεφ γεννήθηκε στο Βελιγράδι της Σερβίας της Ο.Δ. Γιουγκοσλαβίας. Άρχισε να παίζει μπάσκετ με τις νεανικές ομάδες των σερβικών δυνάμεων Ερυθρού Αστέρα και Παρτιζάν. Το 2014, ο Πετρούσεφ υπέγραψε στις νεανικές ομάδες του ισπανικού συλλόγου Λαμποράλ Κούτσα.
Ο Πετρούσεφ ξεκίνησε να παίζει μπάσκετ γυμνασίου το 2016 με την Έιβον Ολντ Φαρμς στο Έιβον του Κονέκτικατ. Τον Ιούλιο του 2017, είχε μεταγραφεί στην Ακαδημία Μοντβέρντε στο Μοντβέρντε της Φλόριντα όπου έπαιξε σε ανώτερη χρονιά. Τον Αύγουστο του 2017, παρακολούθησε το πρόγραμμα Μπάσκετ Χωρίς Δύνορα του Γιούροπ Καμπ 16 στη Νετάνια του Ισραήλ. Επίσης, παρακολούθησε το Παγκόσμιο Στάδιο Προετοιμασίας Μπάσκετ Χωρίς Σύνορα στο Ελ Σεγκούντο της Καλιφόρνια τον Φεβρουάριο του 2018.
Υποσχόμενος
Ο Πετρούσεφ ήταν ένας συναινετικός νεοσύλλεκτος τεσσάρων αστέρων, σύμφωνα με τις κύριες υπηρεσίες στρατολόγησης. Αρχικά δεσμεύτηκε με το Χάρτφορντ στις 24 Οκτωβρίου 2016 και αργότερα αποδεσμεύτηκε στις 26 Ιουλίου 2017. Στις 22 Οκτωβρίου 2017, ανακοίνωσε τη δέσμευσή του στο Γκονζάγκα. Στις 8 Νοεμβρίου 2017, ο Πετρούσεφ υπέγραψε μία επιστολή προθέσεων με τους Γκονζάγκα Μπουλντόγκς.
Κολεγιακή πορεία
Ως πρωτοετής, ο Πετρούσεφ είχε μέσο όρο 6,5 πόντους και 2,7 ριμπάουντ ανά παιχνίδι και επιλέχτηκε στην Ομάδα Πρωτοετών του Συνεδρίου της Δυτικής Ακτής (WCC). Πέτυχε 25 πόντους κορυφαίο στην κολεγιακή πορεία του σε μία νίκη με 110–60 επί του Αρκάνσας–Πάιν Μπλαφ στις 9 Νοεμβρίου 2019. Στις 21 Δεκεμβρίου, είχε 24 πόντους και εννέα ριμπάουντ σε μία νίκη με 112–77 επί του Ίστερν Ουάσινγκτον. Επιλέχθηκε στον κατάλογο παρακολούθησης στη μέση της χρονιά για το Βραβείο Γούντεν. Ο Πετρούσεφ έπεσε με τραυματισμό στον αστράγαλο στο δεύτερο ημίχρονο ενός αγώνα απέναντι στο BYU στις 18 Ιανουαρίου 2020. Στο τέλος της κανονικής περιόδου, ο Πετρούσεφ αναδείχθηκε παίκτης της χρονιάς στο WCC. Είχε κατά μέσο όρο 17,5 πόντους και οκτώ ριμπάουντ ανά αγώνα. Μετά την περίοδο ο Πετρούσεφ δήλωσε για το ντραφτ του ΝΒΑ του 2020. Αργότερα, απέσυρε το όνομά του από το ντραφτ του 2020 στο ΝΒΑ.
Μέγκα Σόκερμπετ (2020–2021)
Στις 20 Ιουλίου 2020, ο Πετρούσεφ υπέγραψε το πρώτο του επαγγελματικό συμβόλαιο με τη Μέγκα Σόκερμπετ του Σερβικού Πρωταθλήματος. «Υπάρχει μεγάλη αβεβαιότητα με τη χρονιά του στο NCAA», είπε. "Εδώ θα πρέπει να είμαι σε θέση να επιδείξω κάποιες δεξιότητες που δεν μπόρεσα στο Γκονζάγκα και να βελτιώσω το απόθεμά μου στο ντραφτ." Θεωρήθηκε Πολυτιμότερος Παίχτης (MVP) του Αδριατικού Πρωταθλήματος Οκτωβρίου. Στις 8 Νοεμβρίου, αποχώρησε από το ντραφτ του 2020 στο ΝΒΑ. Κέρδισε τα βραβεία Πολυτιμότερου Παίχτη (MVP) Αδριατικού Πρωταθλήματος, Κορυφαίου Υποσχόμενου Αδριατικού Πρωταθλήματος και Κορυφαίου Σκόρερ Αδριατικού Πρωταθλήματος για την περίοδο 2020–21. Συνολικά στην Αδριατική Λίγκα 23,6 πόντους, 7,6 ριμπάουντ και 3,8 ασίστ κατά μέσο όρο σε 21 παιχνίδια.
Τον Αύγουστο του 2021, εντάχθηκε στους Φιλαδέλφεια 76ερς για το Σάμερ Λιγκ του ΝΒΑ. Στις 9 Αυγούστου 2021, έκανε την παρθενική εμφάνισή του στο Σάμερ Λιγκ σε μία νίκη με 95–73 επί των Ντάλας Μάβερικς, όπου σημείωσε 5 πόντους, 4 ριμπάουντ και 3 τάπες σε 19 λεπτά.
Αναντολού Εφές (2021–2022)
Στις 17 Αυγούστου 2021, υπέγραψε μονοετές συμβόλαιο με την Αναντολού Εφές του Τουρκικού Πρωταθλήματος. Στις 21 Μαΐου 2022, η Εφές νίκησε στον τελικό την Ρεάλ Μαδρίτης 58-57 και έτσι κατέκτησε την πρώτη Ευρωλίγκα της καριέρας του. Σε 36 αγώνες στην Ευρωλίγκα μέτρησε 3,2 πόντους και 1 ριμπάουντ ανά παιχνίδι. Καλύτερη του εμφάνιση ήταν σε παιχνίδι εναντίον της Ζαλγκίρις, όταν συγκέντρωσε 20 βαθμούς στο PIR, έχοντας 14 πόντους και 6 ριμπάουντ. Στις 30 Ιουνίου 2022, αποχώρησε από την τούρκικη ομάδα.
Ερυθρός Αστέρας (2022-σήμερα)
Στις 19 Ιουλίου 2022, ανακοινώθηκε η συμφωνία του με τον Ερυθρό Αστέρα για τη σεζόν 2022-23. Στις 6 Ιανουαρίου 2023 κόντρα στην Βαλένθια, είχε 25 πόντους (7/10 δίποντα, 0/3 τρίποντα, 11/11 βολές), 9 ριμπάουντ, 1 ασίστ, 2 κλεψίματα, 2 τάπες και 2 λάθη με αποτέλεσμα να συγκεντρώσει 36 βαθμούς στο σύστημα αξιολόγησης και να αναδειχτεί MVP της 17ης αγωνιστικής στην Ευρωλίγκα. Στις 18 Φεβρουαρίου 2023, κατέκτησε το Κύπελλο Σερβίας, αφού ο Ερυθρός Αστέρας νίκησε στον τελικό με 96-79 τη Μέγκα Μπάσκετ. Στις 11 Ιουνίου 2023, κατέκτησε το Πρωτάθλημα Σερβίας κόντρα στην FMP με 2-0 νίκες.
Δικαιώματα ντράφτ ΝΒΑ
Στις 3 Μαΐου 2021, δήλωσε για το ντραφτ του NBA του 2021. Ο Πετρούσεφ επιλέχθηκε με την 50ή συνολική επιλογή από τους Φιλαδέλφεια 76ερς στο ντραφτ του NBA του 2021. Μετά το ντραφτ, αναφέρθηκε ότι ο Πετρούσεφ δεν θα ενταχθεί στην σύνθεση των Σίξερς για την περίοδο 2021–22 στο ΝΒΑ.
Σταδιοδρομία στην Εθνική ομάδα
Ο Πετρούσεφ ήταν μέλος της εθνικής ομάδας παίδων της Σερβίας που συμμετείχε στο Ευρωπαϊκό Πρωτάθλημα Παίδων της FIBA του 2015 και στο Ευρωπαϊκό Πρωτάθλημα Παίδων της FIBA του 2016.
Ο Πετρούσεφ ήταν μέλος των εθνικών ομάδων εφήβων της Σερβίας που κέρδισαν τα χρυσά μετάλλια στο Ευρωπαϊκό Πρωτάθλημα Εφήβων του 2017 και στο Ευρωπαϊκό Πρωτάθλημα. Σε επτά παιχνίδια στη διοργάνωση του 2017, είχε μέσο όρο 5,3 πόντους και 3,4 ριμπάουντ ανά παιχνίδι. Το 2018, είχε μέσο όρο 21,0 πόντους, 8,7 ριμπάουντ και 3,1 ασίστ ανά παιχνίδι σε επτά αγώνες της διοργάνωσης. Ο Πετρούσεφ είχε 29 πόντους, 8 ριμπάουντ και 3 ασίστ στον τελικό. Στο τέλος του πρωταθλήματος, τερμάτισε τρίτος σε σκοράρισμα και ριμπάουντ και επιλέχθηκε στην ομάδα όλων της διοργάνωσης.
Επίσης, ήταν μέλος της σερβικής ομάδας κάτω των 19 ετών που τερμάτισε 7η στο Παγκόσμιο Κύπελλο Καλαθοσφαίρισης Νέων Ανδρών της FIBA του 2019 στο Ηράκλειο. Σε επτά παιχνίδια στο κύπελλο, είχε μέσο όρο 19,3 πόντους, 10,1 ριμπάουντ, 2,6 ασίστ, 1,6 κλεψίματα και 2,0 τάπες ανά παιχνίδι.
Ο Πετρούσεφ ήταν μέλος της εθνικής ομάδας της Σερβίας στο Προολυμπιακό Τουρνουά του 2020 στο Βελιγράδι της Σερβίας. Σε τέσσερα παιχνίδια τουρνουά, είχε μέσο όρο 15,5 πόντους, πέντε ριμπάουντ, 0,8 ασίστ και 1 τάπα ανά αγώνα κατά μέσο όρο. Η ομάδα του έχασε από την Ιταλία στον τελικό και έχασε την είσοδο στους Θερινούς Ολυμπιακούς Αγώνες του 2020.
Προσωπική ζωή
Ο μικρότερος αδερφός του, Ντέιβιντ, είναι καλαθοσφαιριστής. Ο Ντέιβιντ εκπροσώπησε την εθνική ομάδα κάτω των 17 ετών της Σερβίας.
Εξωτερικοί σύνδεσμοι
Κατηγορία:Σέρβοι καλαθοσφαιριστές Κατηγορία:Πάουερ φόργουορντ Κατηγορία:Σέντερ Κατηγορία:Καλαθοσφαιριστές Μέγκα Βιζούρα Κατηγορία:Καλαθοσφαιριστές Εφές Αναντόλου Κατηγορία:Καλαθοσφαιριστές Ερυθρού Αστέρα Βελιγραδίου Κατηγορία:Καλαθοσφαιριστές Πρωταθλήματος Τουρκίας Κατηγορία:Καλαθοσφαιριστές τουρκικών συλλόγων Κατηγορία:Καλαθοσφαιριστές Αδριατικής Λίγκας
Γεννάδιος Μονεμβασίας
Ο Γεννάδιος Μονεμβασίας έζησε στο β μίσο του 16ου αι.
Βίος
Δεν γνωρίζουμε που και πότε γεννήθηκε ο Γεννάδιος. Το 1590 ή 1591 τοποθετήθηκε στην μητρόπολη Μονεμβασίας διαδεχόμενος τον Δωρόθεο. Έμεινε στον θρόνο μέχρι τα 1593, οπότε τον διαδέχθηκε ο Λαυρέντιος. Ήταν μέλος της αδελφότητας της μονής Αγίων Τεσσεράκοντα Μαρτύρων Λακεδαιμονίας. Μας έχει σωθεί χειρόγραφος κώδικας περγαμηνής στην πανεπιστημιακή βιβλιοθήκη της Λειψίας, ο οποίος περιέχει ιδιόχειρη σημείωσή του στην οποία δηλώνει πως αφιερώνει τον κώδικα που περιέχει τη Θεία Λειτουργία του Μεγάλου Βασιλείου, το μετόχιο του Αγίου Γεωργίου στον Δρομέα Τσακωνίας και προσωπικά του βιβλία, άμφια και ιερά σκεύη. Επίσης σε σιγίλιο και επιστολή του με χρονολογία 1592, υπάρχει αναφορά στο χωριό Κοσμάς της επαρχίας Κυνουρίας με την ονομασία «Άγιος Κοσμάς»
Πηγές
Κατηγορία:Μητροπολίτες Μονεμβασίας
Προμηθέας (Γκαίτε)
μικρογραφία|Ο προμηθέας Φέρνει την Φωτιά στην Ανθρωπότητα, γ. 1817 του Χάινριχ Φέγκερ Ο «Προμηθέας» είναι ένα ποίημα του Γιόχαν Βόλφγκανγκ Γκαίτε, στο οποίο ο μυθικός χαρακτήρας Προμηθέας απευθύνεται στον Θεό (ο Δίας) με μισοθεϊστικές κατηγορίες και περιφρόνηση. Το ποίημα γράφτηκε μεταξύ 1772 και 1774 και δημοσιεύτηκε για πρώτη φορά το 1789 κατόπιν μιας ανώνυμης και μη εξουσιοδοτημένης δημοσίευσης το 1785 από τον Φρίντριχ Χάινριχ Τζάκομπι. Πρόκειται για ένα σημαντικό έργο του κινήματος Θύελλα και Ορμή.
Στις πρώτες εκδόσεις των Απάντων του εμφανίστηκε στον Τόμο Β΄ των ποιημάτων του Γκαίτε στο τμήμα με τα Διάφορα Ποιήματα, λίγο μετά την Ωδή των Πνευμάτων πάνω από τα Νερά και το Χειμερινό ταξίδι στο Χαρζ. Ακολουθείται άμεσα από τον «Γανυμήδη», και τα δύο ποιήματα μαζί θεωρούνται ζευγάρι. Και τα δύο είναι της περιόδου 1770-1775. Ο Προμηθέας είναι το δημιουργικό και επαναστατικό πνεύμα που, εξορισμένο από τους θεούς, αντιμετωπίζει τον Δία με περιφρόνηση και απαξίωση. Χαρακτηρίζεται από πάθος στον λόγο του, από ορμή και ευαισθησία, αναφερόμενος στο μοναχικό παρελθόν του. Αντίθετα, ο Γανυμήδης εκπροσωπεί την παιδιάστικη επιθυμία για ένωση με τον θεό, τον λατρεύει και παρασύρεται από αυτόν. Ως ανθρωπιστής ποιητής, ο Γκαίτε παρουσιάζει και τις δύο ταυτότητες, ως πτυχές και μορφές της ανθρώπινης κατάστασης.
Στο κλασικό σκηνικό ο ήρωας απευθύνεται στον Βιβλικό Θεό αρχίζοντας «Da ich ein Kind war» που σημαίνει «Όταν ήμουν παιδί»: η χρήση του Da είναι διακριτική, και στον Γκαίτε θυμίζει τη Λουθηρανική μετάφραση της Πρώτης Επιστολής προς Κορινθίους, 13:11 του Απόστολου Παύλου: « Όταν ήμουν νήπιο, μιλούσα ως νήπιο, σκεφτόμουν ως νήπιο, έκρινα ως νήπιο. Όταν έγινα άνδρας, κατάργησα τη συμπεριφορά του νηπίου.». Σε αντίθεση με τον Παύλο, ο Προμηθέας του Γκαίτε δεν πιστεύει στη θεϊκή καρδιά που λυπάται για τους αρρώστους, και θέλει τον άνθρωπο ελεύθερο να αποφασίζει ο ίδιος για τη ζωή και το μέλλον του.
Το ποίημα μελοποιήθηκε από τους Γ.Φ.Ράιχαρντ, Φραντς Σούμπερτ ("Προμηθέας", 1819), Χούγκο Βολφ (1889) και Φ.Μ. Άινχαϊτ (1993).
Πηγές
Κατηγορία:Ποιήματα Κατηγορία:Γερμανική λογοτεχνία
Νεοχώρι Τυμφρηστού Φθιώτιδας
Για συνώνυμους οικισμούς στην Φθιώτιδα δείτε το λήμμα: Νεοχώρι Φθιώτιδας
Το Νεοχώρι ή Νεοχώρι Τυμφρηστού είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.
Γεωγραφία - Ιστορία
Το Νεοχώρι βρίσκεται στα όρια με την Περιφερειακή Ενότητα Ευρυτανίας και είναι κτισμένο στις βόρειες πλαγιές του Τυμφρηστού (Βελούχι) σε υψόμετρο 800 μέτρα. Απέχει 38 χλμ. Δ. από τη Μακρακώμη, 67 χλμ. Δ.-ΒΔ. από τη Λαμία και 28 χλμ. ΒΔ. από το Καρπενήσι (οδηγικά). Αναφέρεται από τα μεσαιωνικά χρόνια ως Κοστράδα ή Κοστράδες ή Γκοστριάδα ή Κοστριά αλλά και την εποχή της Τουρκοκρατίας σε κοντινή με την σημερινή τοποθεσία. Υπήρξε εργαστήρι πολλών καλλιτεχνών στην ξυλογλυπτική και την αγιογραφία. Ως Νεοχώρι Τυμφρηστού αναφέρεται επίσημα μετά την απελευθέρωση το 1836 στο ΦΕΚ 80Α - 28/12/1836 να προσαρτάται στον τότε δήμο Τυμφρηστού. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Νεοχωρίου Τυμφρηστού που υπάγεται στη δημοτική ενότητα Αγίου Γεωργίου Τυμφρηστού του Δήμου Μακρακώμης και σύμφωνα με την απογραφή του 2011 έχει πληθυσμό 68 κατοίκους.
Σημείωση
Στον ίδιο δήμο υπάρχει ο ομώνυμος οικισμός Νεοχώρι Πουγκακίων.
Εξωτερικοί σύνδεσμοι
Κατηγορία:Δήμος Μακρακώμης Κατηγορία:Χωριά του νομού Φθιώτιδας
Κρεγκ Τόμας
Ο Κρεγκ Τόμας είναι αμερικάνος παραγωγός, ο οποίος έχει συμμετάσχει στην παραγωγή American Dad!, Oliver Beene,Quintuplets καθώς και στην επιτυχία του CBS, την κωμική σειρά How I Met Your Mother η οποία δημιουργήθηκε το 2005. O Κρεγκ Τόμας αποφοίτησε από το Wesleyan University το 1997.
ΔΟΥΛΕΙΕΣ
* How I Met Your Mother Επεισόδια:
* Oliver Beene Επεισόδια:
* The Goodwin Games Επεισόδια:
* 'American Dad! Επεισόδια:
ORSAT (αναλυτής)
Ο αναλυτής αερίων Orsat είναι μέρος του εργαστηριακού εξοπλισμού που χρησιμοποιείται για την ανάλυση δείγματος αερίου ως προς την περιεκτικότητά του σε οξυγόνο, μονοξείδιο του άνθρακα και διοξείδιο του άνθρακα. Παρόλο που σε μεγάλο βαθμό έχει αντικατασταθεί από άλλες αναλυτικές τεχνικές, η Orsat παραμένει μία αξιόπιστη και σχετικά απλή στην εφαρμογή μέθοδος μέτρησης. Η πατέντα για την Orsat έχει ληφθεί πριν το 1873 από τον κ. Η. Orsat.
Κατασκευή
Η συσκευή αποτελείται κατά κύριο λόγο από μία βαθμονομημένη προχοΐδα αερίου, τοποθετημένη σε δοχείο νερού ώστε η θερμοκρασία του αερίου να τηρείται σταθερή καθ’ όλη τη διάρκεια του πειράματος. Αυτή συνδέεται μέσω υάλινων τριχοειδών με δύο ή τρία σιφώνια απορρόφησης, τα οποία περιέχουν χημικά διαλύματα που απορροφούν τα αέρια προς μέτρηση. Για λόγους ασφαλείας και φορητότητας η συσκευή συνήθως βρίσκεται τοποθετημένη σε ξύλινο κουτί. Τα διαλύματα απορρόφησης είναι: Υδροξείδιο του Καλίου (καυστικό κάλιο), πυρογαλλόλη και αμμωνιακό διάλυμα χλωριούχου χαλκού.
Το κάτω μέρος της προχοΐδας αερίου συνδέεται με ένα δοχείο εξισορρόπησης που περιέχει νερό μέσω σωλήνα από ελαστικό μεγάλου μήκους, ώστε να επιτραπεί η ανάγνωση των ενδείξεων σε σταθερή πίεση και η μετακίνηση του αερίου προς και από το προσροφητικό μέσο. Η προχοΐδα περιέχει ελαφρώς οξινισμένο νερό με ίχνη χημικού δείκτη (συνήθως πορτοκαλί του μεθυλίου) για χρωματισμό. Τα δοχεία απορρόφησης είναι συνήθως γεμάτα με κομμάτια γυαλιού ώστε η επιφάνεια επαφής μεταξύ του αερίου και του διαλύματος να είναι αυξημένη.
Το πρώτο δοχείο απορρόφησης περιέχει διάλυμα Υδροξειδίου του Καλίου (250g KOH σε 500mL απεσταγμένου νερού) και απορροφά μόνο CO2.
Το δεύτερο δοχείο απορρόφησης περιέχει αλκαλικό διάλυμα Πυρογαλλόλης (25g πυρογαλλόλης +200g KOH σε 500 mL απεσταγμένου νερού) και μπορεί να απορροφήσει CO2 και O2.
Το τρίτο δοχείο απορρόφησης περιλαμβάνει αμμωνιακό διάλυμα χλωριούχου χαλκού (100g χλωριούχος χαλκός + 125 mL αμμωνία + 375 mL νερού) και μπορεί να απορροφήσει CO2, O2 and CO.
Συνεπώς το δείγμα καυσαερίου πρέπει να περάσει πρώτα από το δοχείο ΚΟΗ, όπου απορροφάται το CO2, στη συνέχεια από το δοχείο πυρογαλλόλης, όπου απορροφάται μόνο το O2 (εφόσον το CO2 έχει ήδη απομακρυνθεί) και τέλος από το δοχείο αμμωνιακού χλωριούχου χαλκού όπου απορροφάται μόνο το CO.
Μέθοδος ανάλυσης
Το αέριο προς μέτρηση μεταφέρεται μέσω διάταξης ελαστικών σωληνώσεων στην προχοΐδα, όπου ξεπλένεται αρκετές φορές. Συνήθως 100ml μεταφέρονται για ευκολία στους υπολογισμούς. Χρησιμοποιώντας τις βαλβίδες που απομονώνουν τις προχοΐδες απορρόφησης, ρυθμίζεται το επίπεδο αερίου στο δοχείο εξισορρόπησης και στην προχοΐδα στην ένδειξη μηδενός της προχοΐδας. Στη συνέχεια το αέριο διέρχεται από το δοχείο καυστικού καλίου, μένει για δύο λεπτά και στη συνέχεια απομακρύνεται, απομονώνοντας το εναπομείναν αέριο με ρύθμιση των βαλβίδων. Η διεργασία αυτή επαναλαμβάνεται ώστε να εξασφαλιστεί η πλήρης απορρόφηση. Κατόπιν της ισοστάθμισης του υγρού στο δοχείο και την προχοΐδα, ο όγκος αερίου που απομένει στην προχοΐδα είναι ενδεικτικός του ποσοστού του διοξειδίου του άνθρακα που απορροφήθηκε. Η ίδια τεχνική επαναλαμβάνεται για το οξυγόνο, με χρήση της πυρογαλλόλης και του μονοξειδίου του άνθρακα χρησιμοποιώντας το αμμωνιακό διάλυμα χλωριούχου χαλκού.
Πηγές
Boiler House and Power Station Chemistry: Wilfred Francis, 1955
A Textbook of Quantitative Inorganic Analysis: Arthur I Vogel, 1961.
http://en.wikipedia.org/wiki/Orsat_gas_analyser
Εξωτερικές αναφορές
Pollution Online
Chemical Absorption Reaction in orsat apparatus
Κατηγορία:Συσκευές εργαστηρίου
Ελίζαμπεθ Μπένετ
μικρογραφία|Η Ελίζαμπεθ Μπένετ, χαρακτήρας βιβλίου, σε μια απεικόνιση του C. E. Brock
Ένας ιδιαίτερος χαρακτήρας
Θεωρείται ως μία από τις πιο αξιοθαύμαστες και αγαπητές ηρωίδες της αγγλικής λογοτεχνίας λόγω της περιπλοκότητας του χαρακτήρα της. Η ίδια η Όστεν πειργράφει την Ελίζαμπεθ ως “ένα πλάσμα πιο γοητευτικό από όσα έχουν ποτέ γραπτώς αποτυπωθεί”. Η ανάμειξη ενέργειας και ευφυΐας, η ευθυμία και η ανεκτικότητα της, κάνουν την Ελίζαμπεθ, σύμφωνα με τον Τόνυ Τάννερ (Tony Tanner) -Βρετανό κριτικό λογοτεχνίας- μία πραγματική ηρωίδα τύπου Σταντάλ, χωρίς να υπάρχουν πολλές στις οποίες αρμόζει αυτός ο χαρακτηρισμός. Ο πολυδιάστατος χαρακτήρας της είναι αυτός που γοητεύει και κερδίζει τον θαυμασμό του κυρίου Ντάρσυ.
Σκοπός
Μέσω της δημιουργίας αυτής της ηρωίδας και την δυναμικότητα του χαρακτήρα της, η συγγραφέας επιδιώκει να θίξει διάφορα θέματα πρωτότυπα για την τότε εποχή: μικρογραφία|Η Ελίζαμπεθ Μπένετ και ο κύριος Ντάρσι σε μία απεικόνιση του C. E. Brock.
Παραπομπές
Κατηγορία:Χαρακτήρες του βιβλίου Περηφάνια και Προκατάληψη
Τζο Μάλετ
Ο  Τζο Μάλετ  (αγγλ. Joseph "Joe" Mallett, 8 Ιανουαρίου 1916 – Φεβρουάριος 2004) υπήρξε Άγγλος επαγγελματίας ποδοσφαιριστής και προπονητής. Είχε ύψος 1,70 και αγωνιζόταν ως αριστερός μέσος από τα μέσα της δεκαετίας του ’30 ως τα μέσα της δεκαετίας του ’50. Το μεγαλύτερο μέρος της καριέρας του αγωνίστηκε με τη Σαουθάμπτον ΦΚ. Στη συνέχεια εργάστηκε ως προπονητής και ανιχνευτής ταλέντων. Μεταξύ άλλων δούλεψε στον Πανιώνιο και ήταν ο δημιουργός της μεγάλης ομάδας του συλλόγου που τερμάτισε στη δεύτερη θέση το 1970-71, πήρε μέρος στο Κύπελλο ΟΥΕΦΑ το 1971-72, όπου στον α΄ γύρο απέκλεισε τη δυνατή Αθλέτικο Μαδρίτης και κατέκτησε το Βαλκανικό Κύπελλο το Δεκέμβριο του 1971.
Ο ποδοσφαιριστής
Ο Τζο Μάλετ γεννήθηκε στο Γκέιτσχεντ και ξεκίνησε να παίζει ποδόσφαιρο στην ομάδα εργατών του ανθρακωρυχείου του Ντάνστον (Dunston Colliery). Εκεί τον εντόπισε έναν ανιχνευτής ταλέντων από το Λονδίνο και σε ηλικία 17 ετών υπέγραψε στην Τσάρλτον Αθλέτικ το 1935. Η Τσάρλτον έπαιζε τότε στην Α΄ κατηγορία αλλά ο Μάλετ δεν αγωνίστηκε σε κανένα ματς. Τον Απρίλιο του 1937 δόθηκε δανεικός στους Κ.Π. Ρέιντζερς, ομάδα του Νοτίου Ομίλου της Γ΄ κατηγορίας (Football League Third Division South), με σκοπό να αποκτήσει εμπειρία. Αγωνίστηκε εκεί ως το Μάιο του 1938, παίζοντας σε 31 ματς. Επέστρεψε στην Τσάρλτον, στην οποία αγωνίστηκε μόλις δύο φορές την επόμενη σεζόν 1938-39. Το Φεβρουάριο του 1939 τον αγόρασαν οι ΚΠ Ρέιντζερς, στους οποίους έγινε βασικός στην πρώτη ομάδα.
Όμως, η καριέρα του διακόπηκε λόγω του β΄ παγκοσμίου πολέμου, αφού επιστρατεύτηκε στη Βρετανική Βασιλική Αεροπορία (RAF). Κατά τη διάρκεια του πολέμου έπαιξε προσκαλεσμένος σε φιλικά παιχνίδια με τη Φούλαμ ΦΚ και τη Γουέστ Χαμ. Στο τέλος του πολέμου επέστρεψε στους ΚΠ Ρέιντζερς.
Το Φεβρουάριο του 1947 ο Μπιλ Ντόντγκιν (Bill Dodgin), προπονητής της Σαουθάμπτον ΦΚ, τον πήρε στην ομάδα του, αντί 5.000 λιρών, που αποτελούσε μεταγραφικό ρεκόρ για το σύλλογο. Αν και ήταν ήδη 31 ετών, ο Μάλετ απέδειξε πως εξακολουθούσε να είναι ένας δυνατός παίκτης και γερός σύνδεσμος της αμυντικής με την επιθετική γραμμή της ομάδας. Με τη Σαουθάμπτον έκανε το ντεμπούτο του την 1η Μαρτίου 1947 εκτός έδρας επί της Πλύμουθ, πετυχαίνοντας ένα από τα γκολ των «Αγίων», παρότι έχασαν με 2-3. Σύντομα έγινε αρχηγός της ομάδας, μιας και είχε διορατικότητα, «μάτι», μες το ματς και καθοδηγούσε τους συμπαίκτες του στον τρόπο ανάπτυξης. Είχε συμπαίκτη τον μετέπειτα προπονητή της εθνικής Αγγλίας σερ-Αλφ Ράμσεϊ (Alf Ramsey), ο οποίος περιγράφει πως είχε ένα από τα καλύτερα ποδοσφαιρικά μυαλά.
Όταν ο Ντόντγκιν έφυγε από τη Σαουθάμπτον, τον Αύγουστο του 1949, ο Μάλετ έχασε τη θέση του βασικού από το νέο προπονητή, Σιντ Καν (Sid Cann). Τότε αναζήτησε μεταγραφή ελπίζοντας παράλληλα πως θα δεχτεί κάποια πρόταση για θέση προπονητή. Τελικά, το συμβούλιο της Σαουθάμπτον τον έπεισε να μείνει στην ομάδα. Συνέχισε να παίζει κανονικά ως το τελευταίο του ματς κατά της Νότιγχαμ Φόρεστ στις 29 Απριλίου 1953. Με τη Σαουθάμπτον έπαιξε σε 223 ματς πρωταθλήματος και σκόραρε τρεις φορές.
Ο προπονητής
Τον Ιούλιο του 1953, σε ηλικία 37 ετών, υπέγραψε στη Λέιτον Όριεντ ως παίκτης-προπονητής, όπου ξανασυναντήθηκε με τον παλιό συμπαίκτη του στην ΚΠΡ Άλεκ Στοκ (Alec Stock). Ως το 1955 αγωνίστηκε σε 27 ματς. Το 1959 εργάστηκε στη Νότιγχαμ Φόρεστ ως βοηθός προπονητή, αρχικά υπό τον Μπίλι Γουόκερ (Billy Walker) και αργότερα υπό τον Άντι Μπίτι (Andy Beattie). Τότε ανέδειξε νεαρούς παίκτες, όπως τον Ίαν Στόρεϊ-Μουρ (Ian Storey-Moore) και τον Ντέιβιντ Πλίιτ (David Pleat).
Τον Ιούνιο του 1964 υπέγραψε στην Μπέρμιγχαμ Σίτι ως κόουτς και ένα μήνα αργότερα ως μάνατζερ. Παρά τις προσπάθειές του και τις επιτυχημένες μεταγραφές που έκανε, η Μπέρμιγχαμ κέρδισε μόνο 13 από τα 64 ματς υπό τις οδηγίες του, με αποτέλεσμα να υποβιβαστεί από την Α΄ κατηγορία. Έτσι συνέχισε στο σύλλογο ως βοηθός προπονητής του Σταν Κούλις (Stan Cullis) από το Δεκέμβριο του 1965 ως το 1970.
Όταν ο Κούλις παραιτήθηκε, ο Μάλετ ήρθε στην Ελλάδα και εργάστηκε ως προπονητής στον Πανιώνιο και στον Απόλλωνα Αθηνών. Το 1975 πήγε στις ΗΠΑ και έγινε κόουτς στον Κόσμο Ν. Υόρκης. Το 1978 πήγε στους Ουάσινγκτον Ντίπλοματς και αργότερα στους Σαν Χοσέ Ερθκουέικς. Επίσης, εργάστηκε ως ανιχνευτής ταλέντων στην παλιά του ομάδα, τη Σαουθάμπτον.
Προσωπική ζωή
Ο Τζο Μάλετ παντρεύτηκε με την Μπέρθα, την οποία γνώρισε όταν έπαιζε στην Τσάρλτον. Απέκτησαν τρεις γιους και μία θυγατέρα. Πέθανε στο σπίτι του στην πόλη Χάστινγκς (Hastings) της Αγγλίας, στις αρχές Φεβρουαρίου 2004, σε ηλικία 88 ετών.
Στον Πανιώνιο
Το 1970 ο Μάλετ ήρθε στη Νέα Σμύρνη, στην ομάδα του Πανιωνίου. Υπήρξε προπονητής της ποιοτικότερης ίσως ομάδας στην ποδοσφαιρική ιστορία του Πανιωνίου, που περιλάμβανε πολλούς ταλαντούχους παίκτες, πολλοί από τους οποίους υπήρξαν διεθνείς με την Εθνική Ελλάδος, όπως ο τερματοφύλακας Κώστας Σαραλιώτης, ο αρχηγός Στάθης Χάιτας, οι αδερφοί Μπάμπης και Θανάσης Ιντζόγλου, ο Γιώργος Δέδες, ο Βασίλης Μωραϊτέλης, ο Δημήτρης Ντουνιάς, ο Γιώργος Σκρέκης, ο Βίκτωρας Θεοφιλόπουλος και ο νεαρός τότε Θωμάς Μαύρος.
Με τον Πανιώνιο τερμάτισε στη 2η θέση του πρωταθλήματος τη σεζόν 1970-71, μπροστά από τον τότε φιναλίστ του Κυπέλλου Πρωταθλητριών στο Στάδιο Γουέμπλεϊ, Παναθηναϊκό, συγκεντρώνοντας 83 β. με 21 νίκες, 7 ισοπαλίες και 6 ήττες. Με τη θέση αυτή την επόμενη σεζόν 1971-72, ο Πανιώνιος έγινε ο πρώτος ελληνικός ομάδα που μετείχε στο Κύπελλο ΟΥΕΦΑ, το οποίο ξεκίνησε τότε από την ευρωπαϊκή ομοσπονδία στη θέση του Κυπέλλου Εκθέσεων. Μάλιστα στον α΄ γύρο απέκλεισε τη δυνατή Αθλέτικο Μαδρίτης με σκορ 1-2 εκτός, 1-0 στο Στάδιο Καραϊσκάκη.
Επίσης, κατέκτησε το Βαλκανικό Κύπελλο συλλόγων. Αφού απέκλεισε την τουρκική Αλτάι Σμύρνης και τη ρουμανική Στεαγκούλ, επικράτησε στο διπλό τελικό της αλβανικής Μπέσα Δυρραχίου. Στις 24 Νοεμβρίου 1971 νίκησε στη Νέα Σμύρνη 2-1 και στις 15 Δεκεμβρίου έφερε ισοπαλία 1-1 στο Δυρράχιο κατακτώντας το κύπελλο, που είναι το μοναδικό διεθνές τρόπαιο στην ιστορία του συλλόγου αλλά και στην καριέρα του Μάλετ.
Ως προπονητής
Ως προπονητής ή βοηθός προπονητή εργάστηκε στους εξής συλλόγους:
Τίτλοι - διακρίσεις
Κατηγορία:Άγγλοι ποδοσφαιριστές Κατηγορία:Άγγλοι προπονητές ποδοσφαίρου Κατηγορία:Προπονητές ποδοσφαίρου Πανιωνίου Κατηγορία:Μέσοι ποδοσφαιριστές Κατηγορία:Ποδοσφαιριστές Κουίνς Παρκ Ρέιντζερς Κατηγορία:Προπονητές ποδοσφαίρου Μπέρμιγχαμ Σίτι Κατηγορία:Ποδοσφαιριστές Σαουθάμπτον ΦΚ Κατηγορία:Ποδοσφαιριστές Τσάρλτον Αθλέτικ Κατηγορία:Ποδοσφαιριστές Λέιτον Όριεντ Κατηγορία:Προπονητές ποδοσφαίρου Απόλλωνα Σμύρνης Κατηγορία:Προπονητές ποδοσφαίρου Σαν Χοσέ Έρθκουεϊκς
Κατερίνα Περιστέρη
Η Κατερίνα Περιστέρη (Καβάλα, 1955) είναι Ελληνίδα πολιτικός, αρχαιολόγος και η έφορος αρχαιοτήτων του νομού Σερρών με καταγωγή από την Καβάλα. Έγινε ευρέως γνωστή   ως η επικεφαλής των ανασκαφών στον Τύμβο Καστά οι οποίες απέδωσαν ιδιαίτερα σημαντικά ευρήματα,    από τον Αύγουστο του 2014 και έπειτα, όταν δημοσιοποιήθηκαν τα διαδοχικά ευρήματα της ανασκαφικής δραστηριότητας μέσω σειράς δελτίων τύπου που εξέδωσε το Υπουργείο Πολιτισμού.
Σταδιοδρομία
Ξεκίνησε τις σπουδές της στο Αριστοτέλειο Πανεπιστήμιο Θεσσαλονίκης στο τμήμα Ιστορίας Τέχνης & Αρχαιολογίας, όπου εισήλθε με υποτροφία του ΙΚΥ. Έκανε μεταπτυχιακές σπουδές στο Πανεπιστήμιο της Σορβόνης, στο τμήμα Αρχαιολογικής Τέχνης - Προῖστορίας - Εθνολογίας και Ανθρωπολογίας, και παράλληλα παρακολούθησε μαθήματα σχετικά με τη μεθοδολογία ανασκαφών στην Πρακτική Σχολή Ανωτάτων Σπουδών (Ecole Pratique des Hautes Etudes). Κατόπιν, συνέχισε ως υπότροφος ερευνήτρια (Chercheur associée) στο Εθνικό Κέντρο Επιστημονικής Έρευνας της Γαλλίας (CNRS) με βάση το Παρίσι, και στη νότια Γαλλία στο Ίδρυμα Ερευνών της Προϊστορίας της Ανατολής στο Ζαλές (Jalès) της περιοχής Αρντές (Ardèche).
Με την ολοκλήρωση των σπουδών της, εργάστηκε ως προσωρινή υπάλληλος στην ΙΗ΄ Εφορεία Προϊστορικών & Κλασικών Αρχαιοτήτων σε ανασκαφές στη Θάσο και στη Γαλλική Αρχαιολογική Σχολή σε πρόγραμμα καταγραφών και τεκμηρίωσης αρχείων, καθώς και στην Αρχαιολογική Εταιρεία, ως επιστημονική συνεργάτης του Δημήτρη Λαζαρίδη στην Αρχαία Αμφίπολη σε ανασκαφές στο Βόρειο Τείχος και την Αρχαία Ξύλινη Γέφυρα, μέχρι και το μόνιμο διορισμό της, έπειτα από γραπτό διαγωνισμό το 1980 στην κρατική Αρχαιολογική Υπηρεσία.
Το 1980 έγινε μόνιμη αρχαιολόγος στο Υπουργείο Πολιτισμού, αρχικά στην ΙΘ΄ Εφορεία Προϊστορικών & Κλασικών Αρχαιοτήτων Θράκης με ανασκαφές στα Αρχαία Άβδηρα, στη Μαρώνεια και στη Μεσημβρία – Ζώνη, και το 1983 συνέχισε στην ΙΗ΄ Εφορεία Προϊστορικών & Κλασικών Αρχαιοτήτων Ανατολικής Μακεδονίας, με ανασκαφές στον προϊστορικό οικισμός Ντικιλί-Τας της Καβάλας, ανασκαφή του Ιερού Διονύσου στην Καλή Βρύση της Δράμας, ανασκαφή του προϊστορικού οικισμού Αρκαδικού Δράμας σε συνεργασία με το Πανεπιστήμιο Θεσσαλονίκης, ανασκαφή ταφικών τύμβων των ρωμαϊκών χρόνων στην παραμεθόρια περιοχή των Ποταμών, καθώς και σωστικές ανασκαφές στην Αμφίπολη.
Υπήρξε υπεύθυνη οργάνωσης και εκθεσιακού προγράμματος του Μουσείου Δράμας που εγκαινιάστηκε το 2000, και μετείχε σε ανασκαφική έρευνα στη Θάσο ως υπεύθυνη αρχαιολόγος συνεργασίας με τη Γαλλική Αρχαιολογική Σχολή στη θέση «Φαρί», σε αρχαϊκό αγγειοπλαστείο καθώς και στην σύνταξη του αρχαιολογικό χάρτη της Θάσου.